text: 9 Iskay kaq: Jesusqa, imaynatachus yachachisqanpi Diospa yachayninta rikuchillarqataq. Juk kutipi achkha soldados Jesusta japʼiq rirqanku, chʼusaq makilla kutimuspataq nirqanku: "Mana jaykʼaj pi runapis parlarqachu chay runa jinaqa", nispa (Juan 7:45, 46). Paykunaqa, mana yapasqatachu parlachkarqanku. Imaptinchus Jesuslla, "patamanta" kasqanrayku tukuy imata riqsirqa, may yachayniyuqtaq karqa (Juan 8:23). Chiqamantapuni ni mayqin runa payjina yachachiyta atinmanchu karqa. Kunanqa, imaynasmantachus yachachisqanta iskayllata qhawarina.